ddrg/super_eurlex huggingface dataset:
Direktiva Sveta

z dne 25. junija 1987

o spremembi Direktive 80/232/EGS o približevanju zakonodaje držav članic v zvezi s stopnjami nazivnih količin in nazivnih prostornin, ki so dovoljene za določene predpakirane proizvode

(87/356/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je s sprejetjem Direktive 80/232/EGS [4], kakor je bila nazadnje spremenjena z Direktivo 86/96/EGS [5], nastopila potreba po dodatnih stopnjah nazivnih količin za določene predpakirane proizvode, da bi se s tem odstranile ovire pri trgovini s temi proizvodi;

ker je priporočljivo, kjer je to le mogoče, zagotoviti popolno uskladitev stopenj predpakiranih proizvodov, da bi se vzpostavil pregleden trg za take proizvode,

SPREJEL NASLEDNJO DIREKTIVO:

Člen 1

Direktiva 80/232/EGS se spremeni na naslednji način:

1. Pred obstoječe besedilo člena 1 se vstavi slika 1 in se doda naslednji odstavek:

"2. Z odstopanjem od odstavka 1 velja ta direktiva tudi za prejo za strojno pletenje, ki je navedena pod točko 11 Priloge I, in je predstavljena v embalaži drugačne oblike."

2. členu 5 se doda naslednji stavek:

"Predpakirani proizvodi, ki vsebujejo proizvode, naštete pod točko 11 Priloge I, se smejo po 31. decembru 1989 dajati v promet samo v nazivnih količinah, ki so podane v točki 11."

3. Prilogi I se doda:

"11. PREJE ZA STROJNO PLETENJE (količina v g), ki sestojijo iz naravnih vlaken (živalskega, rastlinskega in rudninskega izvora), iz kemičnih vlaken in iz mešanic le-teh.

10 – 25 – 50 – 100 – 150 – 200 – 250 – 300 – 350 – 400 – 450 – 500 – 1000

Ta vrednost je masa preje brez vode, ki ji je dodana dogovorno dovoljena vlaga, določena z Direktivo 71/307/EGS."

Člen 2

1. Države članice sprejmejo zakone in druge predpise, potrebne za uskladitev s to direktivo, do 30. junija 1988. O tem takoj obvestijo Komisijo.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Luxembourgu, 25. junija 1987

Za Svet

Predsednik

H. De croo

[1] UL C 317, 10.12.1986, str. 11.

[2] Mnenje predano 19. junija 1987 (še nebjavljeno v Uradnem listu).

[3] UL C 150, 9.6.1987, str. 4.

[4] UL L 51, 25.2.1980, str. 1.

[5] UL L 80, 25.3.1986, str. 55.

--------------------------------------------------
Direktiva Sveta

z dne 3. avgusta 1987

o osmi prilagoditvi tehničnemu napredku Direktive 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(87/432/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo Komisije 86/431/EGS [2], in zlasti členov 19 in 21 Direktive,

ob upoštevanju predloga Komisije,

ker je pomembno sprejeti ukrepe za postopno ustanovitev notranjega trga v obdobju, ki se izteče 31. decembra 1992; ker notranji trg zajema področje, ki nima notranjih meja in v katerem je zagotovljen prosti pretok blaga, oseb, storitev in kapitala;

ker Priloga I k Direktivi 67/548/EGS vsebuje seznam nevarnih snovi, skupaj s podatki o postopku razvrščanja in označevanja vsake snovi; ker je pregled seznama pokazal, da ga je treba prilagoditi najnovejšim znanstvenim in tehničnim spoznanjem; ker je zlasti treba spremeniti razvrščanje in označevanje nekaterih snovi, razjasniti nekatera imena, popraviti nekatere številke Cas (Chemical Abstract Service) in dodati druge snovi na seznam;

ker je Odbor za prilagajanje tehničnemu napredku direktiv o odpravljanju tehničnih ovir pri trgovanju z nevarnimi snovmi in pripravki, ustanovljen s členom 20 Direktive 67/548/EGS, podal negativno mnenje o osnutku ukrepov, ki mu ga je predložila Komisija,

SPREJEL NASLEDNJO DIREKTIVO:

Člen 1

Priloga I (seznam nevarnih snovi) k Direktivi 67/548/EGS se spremeni:

1. Oznaka, številka CAS, razvrščanje in označevanje naslednjih snovi se nadomesti s tistimi, ki so navedene v Prilogi I k tej direktivi.

Št. 006-008-00-0

Št. 006-019-00-0

Št. 602-005-00-9

Št. 602-042-00-0

Št. 602-045-00-7

Št. 602-046-00-2

Št. 602-047-00-8

Št. 602-048-00-3

Št. 602-049-00-9

Št. 603-023-00-X

Št. 605-001-00-5

Št. 605-001-01-2

Št. 605-001-02-X

Št. 606-019-00-6

Št. 612-036-00-X

Št. 612-037-00-5

Št. 612-041-00-7

Št. 613-011-00-6

Št. 650-007-00-3.

2. Dodajo se snovi, navedene v Prilogi II k tej direktivi.

Člen 2

Države članice sprejmejo in objavijo določbe, potrebne za uskladitev s to direktivo, pred 1. aprilom 1988. O tem takoj obvestijo Komisijo.

Te določbe uporabljajo najpozneje od 1. oktobra 1988.

Člen 3

Ta direktiva je naslovljena na države članice.

V Bruslju, 3. avgusta 1987

Za Svet

Predsednik

K. E. Tygesen

[1] UL 196, 16.8.1967, str. 1.

[2] UL L 247, 1.9.1986, str. 1.

--------------------------------------------------

ANNEXO I – BILAG I – ANHANG I – ΠAPAPTHMA I – ANNEXE I – ANNEXE I – ALLEGATO I – BIJLAGE I – ANEXO I

Glej: Direktivo Komisije 93/72/EGS, UL L 258, 16.10.1993, str. 30.

--------------------------------------------------

ANNEXO II – BILAG II – ANHANG II – ΠAPAPTHMA II – ANNEX II – ANNEXE II – ALLEGATO II – BIJLAGE II – ANEXO II

Glej: Direktivo Komisije 93/72/EGS, UL L 258, 16.10.1993, str. 30.

--------------------------------------------------
Direktiva Komisije

z dne 6. novembra 1986

ki prilagaja Direktivo Sveta 71/127/EGS o približevanju zakonodaje držav članic o vzvratnih ogledalih na motornih vozilih tehničnemu napredku

(86/562/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo 80/1267/EGS [2], zlasti člena 11,

ob upoštevanju Direktive Sveta 71/127/EGS z dne 1. marca 1971 o približevanju zakonodaje držav članic o vzvratnih ogledalih motornih vozil [3], nazadnje spremenjene z Direktivo Komisije 85/205/EGS [4],

ker morajo biti vsa vzvratna ogledala, ki jim je bila podeljena EGS-homologacija sestavnega dela po 1. oktobru 1986, označena z oznako EGS-homologacije z zaporedno številko 02; ker se zaporedna številka 01 lahko še naprej uporablja za ogledala razredov I, II in III, dokler se zahteve za te tri razrede vzvratnih ogledal ne spremenijo,

ker ima večina vzvratnih ogledal zaščitno plastično ohišje in ker bi sprememba ene same številke v oznaki homologacije zahtevala veliko, če ne popolno spremembo kalupa; ker bi bili stroški za to spremembo neupravičeno visoki glede na postavljeni cilj,

ker so v tej direktivi predvideni ukrepi skladni z mnenjem Odbora za prilagajanje direktiv tehničnemu napredku zaradi odprave tehničnih ovir pri trgovanju z motornimi vozili,

SPREJELA NASLEDNJO DIREKTIVO:

Člen 1

Direktiva 71/127/EGS se spremeni na naslednji način:

1. Na koncu točke 4.2 Dodatka 2 v Prilogi II se doda naslednje besedilo:

"Zaporedna številka 01 se lahko obdrži za vzvratna ogledala razredov I, II in III, če se zahteve za te tri razrede ogledal ne spremenijo."

2. V Prilogi III se doda nova točka 1.3:

"1.3 Vozila, ki jim je bila podeljena EGS-homologacija glede na vgradnjo vzvratnih ogledal skladno s to direktivo, so lahko v celoti ali delno opremljena z vzvratnimi ogledali razreda I, II ali III, katerih številka EGS-homologacije vsebuje zaporedno številko 01, če se zahteve za te tri razrede vzvratnih ogledal ne spremenijo."

Člen 2

Države članice sprejmejo predpise potrebne za uskladitev s to direktivo, do 31. decembra 1986. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 6. novembra 1986

Za Komisijo

Cockfield

Podpredsednik

[1] UL L 42, 23.2.1970, str. 1.

[2] UL L 375, 21.12.1980, str. 34.

[3] UL L 68, 22.3.1971, str. 1.

[4] UL L 90, 29.3.1985, str. 1.

--------------------------------------------------
Direktiva Sveta

z dne 20. decembra 1985,

o spremembi Direktive 78/1035/EGS o oprostitvi davkov na uvoz manjših pošiljk blaga nekomercialnega značaja iz tretjih držav

(85/576/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 99 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker davčne oprostitve, predpisane v Direktivi 78/1035/EGS [4], kakor je bila spremenjena z Direktivo 81/933/EGS [5], glede uvoza manjših pošiljk blaga nekomercialnega značaja iz tretjih držav, niso bile prilagojene vse od sprejetja Direktive 81/933/EGS, kar je imelo ob dvigu potrošniških cen za posledico padec dejanske vrednosti oprostitev; ker je treba ta položaj popraviti;

ker je tafio, sake in druge podobne pijače mogoče obravnavati kot pijače z vsebnostjo alkohola 22 vol. % ali manj, za katere je sedaj davčna oprostitev omejena; ker je treba torej razširiti seznam pijač, za katere velja ta omejitev;

ker je treba izrecno navesti, da se omejitev količine alkoholnih pijač, ki jih je mogoče oprostiti davka, uporablja še toliko bolj za čisti alkohol,

SPREJEL NASLEDNJO DIREKTIVO:

Člen 1

V tretji alinei člena 1(2)(a) Direktive 78/1035/EGS se "35 ECU" nadomesti s "45 ECU".

Člen 2

"(b) alkohol in alkoholne pijače:

- destilirane pijače in žgane alkoholne pijače, katerih vsebnost alkohola presega 22 vol. %; nedenaturirani etilni alkohol z 80 vol. % ali več: ena standardna steklenica (do 1 litra), ali

- destilirane pijače in žgane alkoholne pijače in aperitivi na osnovi vina ali alkohola, tafia, sake ali podobne pijače z vsebnostjo alkohola 22 vol. % ali manj; peneča vina, alkoholizirana vina: ena standardna steklenica (do 1 litra)"

.

Člen 3

1. Države članice sprejmejo ukrepe, potrebne za uskladitev s to direktivo do 1. julija 1986.

2. Države članice obvestijo Komisijo o ukrepih, ki so jih sprejele za uporabo te direktive.

Člen 4

Ta direktiva je naslovljena na države članice.

V Bruslju, 20. decembra 1985

Za Svet

Predsednik

R. Krieps

[1] UL C 167, 6.7.1985, str. 5.

[2] UL C 345, 31.12.1985.

[3] UL C 303, 25.11.1985, str. 5.

[4] UL L 366, 28.12.1978, str. 34.

[5] UL L 338, 21.11.1981, str. 24

--------------------------------------------------
Direktiva Sveta

z dne 11. decembra 1984

o spremembi Direktive 71/118/EGS o zdravstvenih problemih, ki vplivajo na trgovino s svežim perutninskim mesom

(84/642/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Komisija predlagala spremembo nekaterih določb Direktive Sveta 71/118/EGS z dne 15. februarja 1971 o zdravstvenih problemih, ki vplivajo na trgovino s svežim perutninskim mesom [4], kakor je bila nazadnje spremenjena z Direktivo 84/186/EGS [5]; ker je treba odstopanja iz člena 14(2) in člena 16a(a) Direktive 71/118/EGS podaljšati glede na poznejši pregled;

ker je Komisija 14. februarja 1979 Svetu posredovala predlog, z namenom razširitve uporabe postopka hlajenja trupov, namenjenega za trženje v ohlajenem stanju,

SPREJEL NASLEDNJO DIREKTIVO:

Člen 1

Direktiva 71/118/EGS se spremeni:

1. člen 14(2) se nadomesti z naslednjim:

"2. Vendar pa so v zvezi s trupi, pridobljenimi in namenjenimi za trženje na ozemlju držav članic, države članice pooblaščene, da podjetjem na njihovo zahtevo odobrijo odstopanja od zahtev iz odstavka 1.

Države članice, ki uporabljajo odstopanja, predvidena v prvem odstavku, ne smejo nasprotovati vnosu perutninskega mesa, ki je bilo pridobljeno v drugih državah članicah pod enakimi pogoji, na njihovo ozemlje."

2 V členu 14a(3) se "31. december 1978" nadomesti s "1. januar 1986".

3. Tretja alinea člena 16a(a) se nadomesti z naslednjim:

- "odstopanje od določb v zvezi z zakolom in odstranitvijo notranjih organov, določeno v Prilogi I, poglavje V, za proizvodno perutnine, kateri so notranji organi delno odstranjeni ali niso odstranjeni.

Ko izvaja Svet pregled, predviden v členu 16b, prouči pogoje, pod katerimi je lahko meso iz prvega pododstavka sprejeto za trgovanje znotraj Skupnosti;"

4. Doda se naslednji člen:

"Člen 16b

Svet lahko pred 15. avgustom 1986 na predlog Komisije s kvalificirano večino prouči odstopanja, določena v členih 14(2) in 16a(a). Pregled teh odstopanj se izvede na podlagi poročila Komisije, v katerem so upoštevani sklepi trenutnih znanstvenih študij o zagotovilih, ki jih ponuja ta tip proizvodnje, in so mu, kjer je to ustrezno, priloženi predlogi."

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1984. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 11. decembra 1984

Za Svet

Predsednik

A. Deasy

[1] UL C 65, 9.3.1979, str. 5.

[2] UL C 140, 5.6.1979, str. 180.

[3] UL C 247, 1.10.1979, str. 16.

[4] UL L 55, 8.3.1971, str. 23.

[5] UL L 87, 30.3.1984, str. 27.

--------------------------------------------------
Četrta Direktiva Komisije

z dne 22. septembra 1983

o prilagoditvi Priloge VI Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

(83/496/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo 83/341/EGS [2], in zlasti člena 8(2) Direktive,

ker se z vidika najnovejših znanstvenih in tehničnih rezultatov lahko pod določenimi pogoji dovoli uporaba 4,4-dimetil-1,3-oksazolidina in 1,2-dibromo-2,4-dicianobutana kot konzervansov v kozmetičnih izdelkih;

ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,

SPREJELA NASLEDNJO DIREKTIVO:

Člen 1

S tem se delu 2 Priloge VI Direktive 76/768/EGS doda naslednje:

"Referenčna številka | Snov | Najvišja dovoljena koncentracija | Omejitve in zahteve | Pogoji uporabe in opozorila, ki morajo biti natisnjeni na etiketi |

a | b | c | d | e |

59 | 1,2-dibromo-2,4-dicianobutan | 0,1 % | Ni za uporabo v kozmetičnih izdelkih za zaščito pred soncem. | |

60 | 4,4-dimetil-1,3-oksazolidin | 0,1 % | Samo v izdelkih, ki se po uporabi sperejo. | |

| | | pH končnega izdelka ne sme biti nižji od 6.“" | |

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1984.

O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 22. septembra 1983

Za Komisijo

Karl-Heinz Narjes

Član Komisije

[1] UL L 262, 27.9.1976, str. 169.

[2] UL L 188, 13.7.1983, str. 15.

--------------------------------------------------
Direktiva Sveta

z dne 19. junija 1978

ki prvič spreminja Direktivo 76/118/EEC o približevanju zakonodaje držav članic v zvezi z dehidriranim ali delno dehidriranim konzerviranim mlekom za človeško prehrano

(78/630/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti njenih členov 43 in 100,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2]

ker Direktiva Sveta 76/118/EGS z dne 18. decembra 1975 o približevanju zakonodaje držav članic v zvezi z dehidriranim ali delno dehidriranim konzerviranim mlekom za človeško prehrano [3] v členu 3(1) določa, da se lahko za proizvode, opredeljene v Prilogi k navedeni direktivi, uporabijo samo označbe, navedene in opredeljene v navedeni Prilogi; ker je v točki 1(c) te Priloge označba "nesladkano zgoščeno delno posneto mleko" navedena in opredeljena; ker je po tej določbi edino mleko, ki se lahko prodaja v maloprodaji s to označbo delno dehidrirano mleko, ki vsebuje, preračunano na maso, med 4 in 4,5 % maščob in ne manj kot 24 % skupne suhe snovi mleka,

ker zaradi težav razumevanja s strani kupcev Direktiva 76/118/EGS v členu 3(2) določa določene označbe, katerih uporabo lahko zadevne države članice pridržijo za njihova ozemlja,

ker so se podobne težave pojavile v nekaterih državah članicah v zvezi z označbo nesladkano zgoščeno delno posneto mleko, ki se lahko prodaja v maloprodaji; ker je zato treba tem državam dati možnost, določeno v členu 3(2) Direktive 76/118/EGS, kar zadeva maloprodajo proizvodov z zgornjo označbo,

SPREJEL NASLEDNJO DIREKTIVO:

Člen 1

Členu 3(2) Direktive 76/118/EGS se doda naslednje:

"(d) "Geëvaporeerde halfvolle melk" v Belgiji in na Nizozemskem ter "lait demi-écrémé" ter "lait demi-écrémé concentré non sucré" v Belgiji, Franciji in Luksemburgu za označitev, za maloprodajo, proizvoda, navedenega v točki 1 (c) Priloge."

Člen 2

Ta direktiva je naslovljena na države članice.

V Luksemburgu, 19. junija 1978

Za Svet

Predsednik

P. Dalsager

[1] OJ C 183, 1.8.1977, str. 59

[2] OJ C 84, 8.4.1978, str. 3

[3] OJ L 24, 30.1.1976, str. 49

--------------------------------------------------
Direktiva Sveta

z dne 18. maja 1972

o razširitvi področja uporabe Direktive z dne 25. februarja 1964 o usklajevanju posebnih ukrepov, ki zadevajo gibanje in prebivanje tujih državljanov, utemeljenih z javnim redom, javno varnostjo in zdravjem prebivalstva, na delavce, ki uresničujejo pravico, da ostanejo na ozemlju države članice po tem, ko so bili v tej državi zaposleni

(72/194/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 49 in 56(2) Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju mnenja Ekonomsko-socialnega odbora,

ker je Direktiva Sveta z dne 25. februarja 1964 [1] uskladila posebne ukrepe v zvezi z gibanjem in prebivanjem tujih državljanov, utemeljenih z javnim redom, javno varnostjo in zdravjem prebivalstva, in ker je Uredba Komisije (EGS) št. 1251/70 [2] z dne 29. junija 1970 o pravici delavcev, da ostanejo na ozemlju države članice, potem ko so bili tam zaposleni, določila pogoje za uresničevanje te pravice;

ker Direktiva z dne 25. februarja 1964 še najprej velja za osebe, za katere velja navedena uredba,

SPREJEL NASLEDNJO DIREKTIVO:

Člen 1

Direktiva Sveta z dne 25. februarja 1964 o usklajevanju posebnih ukrepov, ki zadevajo gibanje in prebivanje tujih državljanov, utemeljenih z javnim redom, javno varnostjo in zdravjem prebivalstva, se uporablja za državljane držav članic in člane njihovih družin, ki na podlagi Uredbe (EGS) št. 1251/70 uresničujejo pravico, da ostanejo na ozemlju države članice.

Člen 2

Države članice sprejmejo ukrepe, potrebne za uskladitev s to direktivo, v šestih mesecih od dneva notifikacije in o tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 18. maja 1972

Za Svet

Predsednik

M. Mart

[1] UL 56, 4.4.1964, str. 850/64.

[2] UL L 142, 30.6.1970, str. 24.

--------------------------------------------------
(29)

Družba Wilmar je trdila, da pritožba ne vsebuje zadostnih dokazov, ki bi upravičevali uporabo člena 7(2a) osnovne uredbe. Zlasti je navedla, da se izvozna dajatev, ki je bila uvedena za financiranje sklada za nasade oljnih palm, uporablja kot legitimen davek, ki ustvarja prihodke, na konkurenčno blago ter da je trditev pritožnika, da izvozna dajatev izkrivlja cene surovega palmovega olja in surovega olja iz palmovih jedrc, neutemeljena. Poleg tega je trdila, da v pritožbi ni dokazano, da izvozni davek in izvozna dajatev delujeta kot dvojni sistem, ki je imel funkcijo omejevanja izvoza, ter da se zaradi domnevne najvišje cene surovega palmovega olja in surovega olja iz palmovih jedrc ter sistema javnih razpisov, ki so jih organizirale družbe v državni lasti pod imenom P.T. Perkebunan Nusantara (v nadaljnjem besedilu: družbe PTPN), niso znižale domače cene surovega palmovega olja. Cene, ki so jih sprejele družbe PTPN, so izhajale iz konkurenčnih razpisov, sistem javnih razpisov pa je bil pregleden mehanizem oblikovanja cen, podoben mehanizmu drugih borznih trgov. Po njihovem mnenju ni dokazov, da bi družbe PTPN namerno umetno določale nizke cene. Družbe PTPN izdelke prodajo najboljšemu ponudniku in cene, ki jih lahko te družbe dosežejo na javnih razpisih, niso odvisne le od cene, po kateri bi želele prodajati, ampak tudi od cene, ki so jo kupci pripravljeni plačati. Zato je družba Wilmar trdila, da je cena, ki so jo družbe PTPN na koncu sprejele, tržna cena, ki odraža ponudbo in povpraševanje v Indoneziji. Poleg tega to, da so cene surovega palmovega olja v Indoneziji nižje kot na drugih mednarodnih trgih, ne dokazuje, da so cene umetno nizke, saj je Indonezija največji proizvajalec surovega palmovega olja na svetu. Nazadnje je bilo navedeno, da so domnevne razlike v cenah med domačimi cenami surovega palmovega olja in surovega olja iz palmovih jedrc ter mednarodnimi cenami napačne, saj je pritožnik uporabil dve različni in nedosledni referenčni vrednosti, tj. malezijsko domačo ceno za surovo palmovo olje in cene CIF v pristanišču Rotterdam za surovo olje iz palmovih jedrc. Družba Wilmar in skupina Musim Mas sta navedli, da bi moral pritožnik uporabiti eno referenčno vrednost za surovo palmovo olje in surovo olje iz palmovih jedrc. Družba Wilmar je navedla, da domnevna 14-odstotna razlika v ceni za surovo palmovo olje in 11-odstotna razlika v ceni za surovo olje iz palmovih jedrc ne dosegata praga „bistveno nižje“ cene, ki je določena s členom 7(2a) osnovne uredbe.